Вось толькі ці не падавіцца Крэмль такой сваёй геапалітыкай? Нягледзячы на ўсе непаразуменні ўнутры Еўрапейскага Саюза, на заявы асобных краінаў пра нежаданне новых санкцыяў у дачыненні Масквы (як заяўляюць тыя ж Славакія, Грэцыя ці Вугоршчына), усё большая колькасць еўрапейскіх дзяржаваў пачынае зарумець небяспеку таго, што робіць Расія. Падаецца, што да канчатковага разумення гэтага факту далучаецца і Германія, канцлер якой Ангела Меркель да апошняга мела спадзеў абразуміць Пуціна. Аказалася, што справа гэта няўдзячная, а расійская хвароба — не вылечная амбулаторна.